ഏനാദി എന്എസ്എസ് കവല പാറപ്പുറം റോഡ് തകര്ന്ന് യാത്രാദുരിതം ചെന്പ്: ചെന്പ് പഞ്ചായത്തിലെ ഏനാദി എന്എസ്എസ് കവല പാറപ്പുറം റോഡ് തകര്ന്ന് യാത്ര ദുരിതമായി. രണ്ടു കിലോമീറ്ററോളം ദൈര്ഘ്യമുള്ള റോഡില ഒരു കിലോമീറ്ററോളം റോഡ് പൂര്ണമായും തകര്ന്ന് കുണ്ടും കുഴിയുമായതോടെ റോഡിലുടനീളം വെള്ളക്കെട്ടായിരിക്കുകയാണ്. ഇതിനു പുറമെ സമീപത്തെ മറ്റൊരു റോഡായ ഏനാദി മുക്കം കൊല്ലേലി പാലം റോഡും തകര്ന്നു. മെറ്റല് വിരിച്ചു വര്ഷങ്ങള് കഴിഞ്ഞ ഈ റോഡ് ടാര് ചെയ്തിട്ടില്ല. മെറ്റലിളകി കുഴികള് രൂപപ്പെട്ട റോഡിലൂടെ കാല്നട പോലും ദുഷ്കരമാണിപ്പോള്. ഏനാദി, തുരുത്തുമ്മ, ബ്രഹ്മമംഗലം തുടങ്ങിയ പ്രദേശങ്ങളില്നിന്നു നിരവധിപ്പേര് തലയോലപ്പറന്പ്, വൈക്കം എന്നിവടങ്ങളേിലേയ്ക്കു പോകുന്നതിന് ആശ്രയിക്കുന്ന റോഡാണിത്. റോഡ് ഗതാഗത യോഗ്യമാക്കണെമെന്ന് പ്രദേശവാസികള് നിരന്തരം ആവശ്യപ്പെട്ടിട്ടും പഞ്ചായത്ത് അധികൃതര് നടപടി സ്വീകരിച്ചില്ലെന്ന് ഏനാദി എട്ടാം വാര്ഡ് ബൂത്ത് കോണ്ഗ്രസ് കമ്മിറ്റി ആരോപിച്ചു. ബൂത്ത് പ്രസിഡന്റ് എം.കെ. തങ്കമണിയുടെ അധ്യക്ഷതയില് കൂടിയ യോഗം തലയോലപ്പറന്പ് ബ്ലോക്ക് കോണ്ഗ്രസ് ജനറല് സെക്രട്ടറി എസ്. ജയപ്രകാശ് ഉദ്ഘാടനം ചെയ്തു. മണ്ഡലം കോണ്ഗ്രസ് കമ്മിറ്റി ഭാരവാഹികളായ കെ.ആര്. ശിവന്, എം.സി. രാജു, ബി. രവീന്ദ്രന്, എ.ജി. പദ്മകുമാര്, ജയരാജ് എന്നിവര് പ്രസംഗിച്ചു.